Light version af uddannelsesprogrammerne for hoveduddannelseslæger i almen medicin på RH Horsens.

November 2021.

## 3. Kvindesygdomme og fødsler.

**Introduktion** de første 5 dage. Alle gennemgår simulationstræning i vaginal UL med kursus på Skejsim. Undervisning i akut behandling af- og genoplivning af nyfødte. Der er mulighed for at arbejde med CTG e-learning.

**Ambulatorie** med bl.a. udredning og behandling af blødningsforstyrrelser, urininkontinens, prolaps, sterilisation, aborter og tidlige graviditetskomplikationer. Der arbejdes selvstændigt med mulighed for løbende supervision af speciallæge-buffer. Planlagt til ca. 2 gange ugentlig.

**Vagtarbejde** med visitation, udredning og behandling af fra egen læge. Tilkald til vurdering af akut henviste gravide og fødende. HU læger i almen medicin varetager vagt men i mindre omfang. Vagtlaget er på minimum 8 læger.

**Stuegang** på barselsafsnittet på såvel mødre som børn.

**OP** med mulighed for at se indgreb 2‐3 gange under ansættelsen.

**Fokuserede ophold** på fødegang i 2 dage, jordemoderkonsultation 1 dag, svangre ambulatorium 1 dag, fertilitetsklinik 1 dag og 5 dage på Mamma kirurgisk afdeling.

**Undervisning** hver tirsdag, onsdag og fredag på 10 minutter i forbindelse med morgenkonferencen.

## 5. Intern Medicinsk afdelingen.

**Introduktion** til Regionshospitalet Horsens de første 3 dage; indeholder elektroniske systemer (EPJ), hjertestophåndtering, brandbekæmpelse og til afdelingsledelsen på sygehuset. Derefter følges et individuelt introduktionsprogram i 7 dage på intern medicinsk afdeling med rundvisning, forklaring af vagtopgaver, arbejdsplaner. Der er undervisning i patienten med akutte brystsmerter og EKG-analyse. Man undervises ligeledes i NIV- og High flowbehandling

**Ambulatorie** i Lungeklinikken, Hormon- og Stofskiftklinikken, Gigt-klinikken og Hjerteklinikken på skift, altid med en speciallæge som supervisor.

**Vagtarbejde** modtager kun akutte hjertepatienter eller patienter med kroniske sygdomme, der har en åben indlæggelse. Hjertepatienten modtages direkte i hjertemedicinsk sengeafsnit. AP-lægen deltager i mellemvagtslag; MV (8-18 / 17.30-8.30), den ’lange mellemvagt LMV (15-21).

MV bliver også tilkaldt ved hjertestop og er leder af hjertestopholdet.

**Stuegang** på 3 afsnit: Hjertemedicinsk afsnit, Medicinsk sengeafsnit 1 med lungemedicinske, gastroenterologiske, intern medicinske patienter eller Medicinsk sengeafsnit 2 med geriatriske og intern medicinske patienter. Tværfaglig konference/ forstuegang på alle afsnit ved speciallæge eller erfaren HU-læge.

**Undervisning** hver onsdag og fredag af ca. 15-20 min varighed. Uddannelseslæger vælger selv eller sammen med vejlederen relevante emner.

Hver 2. tirsdag morgen er afsat til vejledersamtaler. Her udarbejdes uddannelsesplanen for AP-lægen.

## 6. Akutmodtagelsen.

**Introduktion** de første 3 dage. Består af undervisning og følgevagt. AP-læger indgår i et mellemvagtslag sammen med intro-akutlæger, hoveduddannelseslæger i akutmedicin og geriatri. Det består af minimum 7 yngre læger.

**Vagtarbejde** er modtagelse og initial vurdering af akutte patienter som triagere orange, samt arbejde med akut koordinator omkring flow af patienter, indlæggelser. Løbende supervision af yngre læger f.eks. KBU’erne. Som kvalitetslæge godkender man afdelingens prøvesvar, og laver akut ambulante opringninger (fx telfonisk svar på prøve).

**Stuegang** og gennemgange på indlagt patienter i akutmodtagelsen i dagtid.

**Skadestuen** i dagtid fra 08-15 for AP-lægerne. Der er mulighed for supervision af speciellæge i ortopædkirurgi som kaldes for SSP-vagt. Man deltager i røntgen konference kl. 8.30.

**Fokuserende ophold** på organkirurgisk afdeling i 3 dage og ortopædkirurgisk afdelingen i 2 dage.

**Undervisning** i akutafdelingen i tilknytning til morgenkonferencen. Som AP-læge har man mulighed for at være hovedvejleder for KBU-læger.

Alle læger ansat i afdelingen, som udgangspunkt, tilbydes kursus i akut ultralyd.